Teks: Sekola di kolaan swaste agame bikin Doel mao kagak mao ngedalemin soal agamenye ndiri di banyak mate pelajaran. Sala atunye mate pelajaran nyang isi materinye seputar Tuhan dan sekelilingnye. Ade atu anak kelas Doel, nyang Doel peratiin dari sekola petame dimulai, selalu kagak pernah tetarik ame mate pelajaran enih. Doel, sih, kagak mao ambil pusing. Mungkin emang bocahnye kagak religius, jadi nyang beginih-beginih kagak dianggep penting ame die. Cuman, nyang bikin kagetnye, waktu enih bocah mutusin buat ujug-ujug debat ame gurunye nyang lagi nerangin. Die nanye, "Tuhan asalnye dari mane, Pak?" Guru Doel nyang lagi ngejelasin juge kaget. Terus berusaha, lah, diterangin kalo kagak ade satupun kitab agame nyang nerangin sejarah Tuhan. Soalnye, Tuhan enih Wujud Nyang Petame sebelon nyang laennye ade. Ude dijelasin begituh, masi bae didebatin ampe pade akhirnye si bocah nyeplos, "Manusie kagak tao Tuhan wujudnye kek ape ato bahkan asalnye dari mane, tapi gampang bener pecaye semue-mue soal Tuhan! Kagak masup di otak aye. Aye kagak pecaye Tuhan ntu ade!" Pas denger ntu, si guru langsung mastiin, "Kamu Ateis?" dan si bocah ngangguk. Abis ntu, die dipersilakan buat keluar kelas biar kagak bikin kegaduhan lebi lanjut. Doel cengo bangat liatnye. Ade juge nyang begitu, ye.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

narasi